Moetie-grawers maak gru-vondsVan die bene op die toneel. Foto: SAPD Twee mans het Donderdag ŉ gru-vonds gedoen terwyl hulle vir moetie-bestanddele in ŉ woud in Mpumalanga gegrawe het. Volgens brig. Selvy Mohlala, provinsiale polisiewoordvoerder, was die mans in ŉ woud in die Bosbokrand-omgewing toe hulle ŉ mansgordel aan ŉ boom sien hang het. “Toe hulle nader stap om na die gordel te kyk, het hulle agtergekom dat hulle op menslike beendere staan,” het Mohlala gesê. Die polisie is ontbied en met verdere ondersoek is daar vasgestel dat die geraamte onvolledig is. Die skedel, een arm en been is vermis. “Die oorledene is ’n man wat ŉ grys broek, geel gholf-T-hemp en blou-en-wit North Star-tekkies gedra het.” ‘n Geregtelike doodsondersoek word gedoen. Die naasbestaandes van die man word gesoek. Die polisie het ŉ beroep gedoen op iemand wat die man kan uitken om ao. Shokane by 076 927 6858 te bel. Die skoene wat die slagoffer aangehad het. Foto: SAPD